**ПРОЕКТ!**

**Д О Г О В О Р**

**за възлагане на лесокултурна дейност**

**№......................../................ 2024 г.**

Днес, ................ 2024 година, в град Елин Пелин, след проведен открит конкурс по реда на Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти от тях (НУРВИДГТ), утвърдени протоколи от работата на комисии, назначени с мои заповед №№...................., заповед №РД ........................, за класиране на участниците в конкурса и на основание чл. 35, ал. 1 от НУРВИДГТ, се сключи настоящият договор, между:

1. **ТП „Държавно горско стопанство Елин Пелин**”**,** с ЕИК: 2016275060367, с адрес гр. Елин Пелин, пл. „Независимост” №12, представлявано от инж. Николай Стоянов Гаджанов, в качеството му на директор на стопанството и Иванка Петковска-Ганджулова, в качеството й на Ръководител СО, наричано по-долу за краткост **ВЪЗЛОЖИТЕЛ**, от една страна

и

**2.** **……………………….................................,** с ЕИК ...............................,със седалище и адрес на управление: гр./с. ………............….., ул. .........................., представлявано от …..............................................................…………………………………, в качеството и/му на …………………………, наричано за краткост по-долу **ИЗПЪЛНИТЕЛ,** от друга страна

**I. ПРЕДМЕТ НА ДОГОВОРА**

**Чл. 1**. Възложителят възлага, а Изпълнителят се задължава, срещу възнаграждение да извърши следните лесокултурни дейности: почистване на площи – 9,233 дка, направа на ръчни тераси – 3 693,2 лм, ръчно садене на фиданки с меч на Колесов 4190 бр.– 9,233 дка през пролет 2024 г. и три отглеждания на 9,233 дка 1 год. горски култури в обект №2402, съобразно технологични планове, скици, спесификация по образец, коригирана съгласно ценовата оферта на изпълнителя, неразделна част от настоящия договор.

**ІІ. СРОК НА ДОГОВОРА**

**Чл. 2.** Срокът на действие на настоящия договор е до съставянето на двустранен протокол за окончателно приемане на обекта, съгласно чл. 37 от НУРВИДГТ.

**III. СРОК ЗА ИЗПЪЛНЕНИЕ НА ЛЕСОКУЛТУРНИ ДЕЙНОСТИ**

**Чл. 3.** Срокът за изпълнение на всяка от лесокултурните дейности е съгласно определените в таблицата по чл. 4, ал. 1 от договора.

**ІV. ЦЕНИ И НАЧИН НА ПЛАЩАНЕ**

**Чл. 4. (1)** Общата стойност на възложените дейности е в размер на **….....……… лв.** (*словом.........................*) без ДДС, разпределени по дейности, количества и срокове за изпълнение, както следва:

|  |  |  |  |  |  |
| --- | --- | --- | --- | --- | --- |
| **Обект 2402** | | | | | |
| **Предмет на конкурса - лесокултурни дейности** | **Място за извършване на дейностите, отдел, подотдел** | **Мярка** | **Количество** | **Срок на изпълнение** | **Стойност на обекта и дейностите (лв. без ДДС)** |
| 1. Почистване на площи | 57 з | дка | 9,233 | 01.04.-30.04.2024г. |  |
| 1. Почвоподготовка – направа на р. тераси | 57 з | 100 лм | 36,932 | 01.04.-30.04.2024г. |  |
| 1. Залесяване - ръчно садене на фиданки | 57 з | 100 бр. | 41,9 | 01.04.-30.04.2024г. |  |
| 1. Първо отглеждане на 1-год. култури | 57 з | 100 лм | 36,932 | 01.06-30.06.2024г. |  |
| 1. Второ отглеждане на 1-год. култури | 100 лм | 36,932 | 01.08-31.08.2024г. |  |
| 1. Трето отглеждане на 1-год. култури | дка | 9,233 | 01.10-31.10.2024г. |  |
| **ВСИЧКО ЛКД:** | | | | |  |

**(2)** Възложителят заплаща извършените дейности на изпълнителя по следния начин:

До 30-то число на текущия месец, страните по договора подписват подробен приемателно-предавателен протокол за извършена дейност по операции, обекти, отдели, подотдели, както и размер на дължимата сума за изработеното. След подписване на приемателно-предавателните протоколи, изпълнителят издава фактура, със стойност 80% (осемдесет процента) от сумата по протокола. В срок до 10 (десет) календарни дни, възложителят заплаща на изпълнителя стойността на фактурата.

**(3)** Разликата от платеното и оставащото за плащане до достигане на сумата по чл. 4, ал. 1, се заплаща в срок до 10 (десет) календарни дни от окончателното приеманена количественото и качественото изпълнение за всяка дейност поотделно и след отчитане на резултатите от есенната инвентаризация на горските култури.

**(4)** Възложителят заплаща дължимите суми на изпълнителя по банков път, по следната банкова сметка:

Банка ....................................., IBAN …………………………………………..; BIC …………………………………

**(5)** Възложителят задържа неплатената разлика от 20% по чл. 4, ал. 2 до окончателното приеманена количественото и качественото изпълнение за всяка дейност по отделно и след отчитане на резултатите от есенната инвентаризация на горските култури.

**(6)** ВЪЗЛОЖИТЕЛЯТ заплаща само реално извършените дейности, приети с приемателно-предавателен протокол, подписан от лицензирания лесовъд на ИЗПЪЛНИТЕЛЯ и упълномощен представител на ВЪЗЛОЖИТЕЛЯ.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. ВЪЗЛОЖИТЕЛЯТ има право да**:

**(1)** Осъществява текущ контрол по изпълнението на поетите от ИЗПЪЛНИТЕЛЯ договорни задължения без да възпрепятства работата на ИЗПЪЛНИТЕЛЯ и да нарушава оперативната му самостоятелност;

**(2)** При констатирани пропуски или недостатъци при изпълнението на възложената работа да дава задължителни указания и препоръки на изпълнителя в писмена форма, доколкото не пречат на оперативната самостоятелност на ИЗПЪЛНИТЕЛЯ, изпълнението им не е фактически невъзможно и не излизат извън рамките на договореното;

**(3)** Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ;

**(4)** Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци по ал. 3;

**(5)** Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:

1. При неспазване на изискванията на приложимото законодателство, в т. ч. на Закона за горите (ЗГ) и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;

2. Форсмажорни обстоятелства по смисъла на § 1, т. 23 от Допълнителната разпоредба на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти (Наредбата);

3. При отпадане на необходимостта от извършване на някоя от дейностите, предмет на договора.

**(6)** Предложи на ИЗПЪЛНИТЕЛЯ допълнително извършване на дейности, предмет на договора, при възникнала обективна причина, налагаща промяна на количествата и видовете дейности, респективно на стойността и сроковете за изпълнение на възложеното. В тези случаи страните подписват допълнително споразумение, с което уреждат настъпилите промени.

**Чл. 6 ВЪЗЛОЖИТЕЛЯТ има следните задължения:**

(1) Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява нейното безпрепятствено изпълнение. Предаването на обекта се извършва с подписването на двустранен предавателно-приемателен протокол не по-късно от 3 дни преди започване на дейностите, като за дейностите, за които се изисква ИЗПЪЛНИТЕЛЯТ да има назначено лице, регистрирано по чл. 235 от ЗГ, протоколът се подписва от него;

(2) Да предостави на ИЗПЪЛНИТЕЛЯ в писмен вид всички необходими документи (технологични планове, скица на обекта с нанесени граници на отделите/подотделите и др.) съгласно действащата нормативна уредба, информация и данни, пряко или косвено свързани или необходими за изпълнение предмета на договора, които са неразделна част от договора;

(3) Да предостави на ИЗПЪЛНИТЕЛЯ необходимите горски репродуктивни материали, в нужното количество и качество, и в срок, осигуряващи безпрепятственото изпълнение на възложената дейност.

**(4)** Да осигури на ИЗПЪЛНИТЕЛЯ достъп до подотделите, включени в обекта, чрез проходимост на горските пътища в горски територии – държавна собственост, за превозни средства с висока проходимост и декларираната при проведената процедура техника;

**(5)** Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора;

**(6)** Да следи за правилното изпълнение на дейността в съответствие с всички приложими изисквания, технически норми и стандарти, произтичащи от действащата нормативна уредба;

**(7)** Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа в срок до 3 работни дни след установяването им;

**(8)** Да осигури свой представител за приемане на извършената работа в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно-приемателен протокол;

**(9)** Да заплати на ИЗПЪЛНИТЕЛЯ възнаграждението за приетата работа, съгласно двустранно подписания предавателно-приемателен протокол, срещу издадена от него фактура, в срок не по-късно от 10 (десет) работни дни, считано от датата на нейното представяне, в размер и по начин, уговорени в договора;

**(10)** Да уведоми ИЗПЪЛНИТЕЛЯ писмено в 3-дневен срок от настъпване на форсмажорни обстоятелства по смисъла на § 1, т. 23 от Допълнителната разпоредба на НУРВИДГТ, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени;

**(11)** Да удължи срока на договора, в случай, че е наложил временно спиране на дейността на основание чл. 5, ал. 5, т. 2 от настоящия договор.

**(12)** При промяна на количества, стойност и срок на договора, да предостави на изпълнителя нови технологични планове, скици на обекта, спецификации и други необходими документи, свързани с промяната и изпълнението на дейността.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 7 ИЗПЪЛНИТЕЛЯТ има право да:

**(1)** Поиска от ВЪЗЛОЖИТЕЛЯ необходимото съдействие за изпълнението на дейността.

**(2)** Поиска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора;

**(3)** Получи договореното възнаграждение за приетата работа;

**(4)** Заменя подизпълнителите си, в случай, че предварително е посочил ползването на такива за осъществяване на дейността в обекта и при условие, че новите подизпълнители отговарят на изискванията, определени в процедурата;

**(5)** Откаже да приеме предложението на ВЪЗЛОЖИТЕЛЯ за допълнително извършване на дейности по чл. 5, ал. 6 от настоящия договор.

**(6)** Да получи от възложителя, в разумен срок, предвидените в технологичния план и другите документи ГРМ (горски репродуктивни материали).

Чл. 8. ИЗПЪЛНИТЕЛЯТ е длъжен:

**(1)** Да изпълни с грижата на добър стопанин в указаните срокове възложената му работа съгласно изискванията на договора и действащата нормативна уредба;

**(2)** Да осигури присъствието на свой представител (служителя си, регистриран за упражняване на частна лесовъдска практика, за дейностите, за които се изисква, ИЗПЪЛНИТЕЛЯТ да има назначено такова лице), в следните случаи:

1. за подписване от негова страна на предавателно-приемателните протоколи за приемане на обекта;

2. за получаване на необходимите документи за изпълнение на съответната дейност;

3. при извършване на проверки от компетентни органи, след уведомяване за предстоящи такива;

4. за приемане на извършената работа от страна на ВЪЗЛОЖИТЕЛЯ, за което се подписва двустранен предавателно-приемателен протокол.

**(3)** Да изпълни допълнително възложените от ВЪЗЛОЖИТЕЛЯ дейности по чл.5, ал. 6 в случай, че е подписано допълнително споразумение с ВЪЗЛОЖИТЕЛЯ;

**(4)** Да извърши попълване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите, установено при есенната инвентаризация, е под 80% по вина на ИЗПЪЛНИТЕЛЯ;

**(5)** Да извърши презалесяване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите, установено при есенната инвентаризация, е под 25% по вина на ИЗПЪЛНИТЕЛЯ;

**(6)** Да представи на ВЪЗЛОЖИТЕЛЯ при сключване на договора писмена информация за всички лица, които ще извършват дейностите по договора, както и за настъпилите промени в хода на изпълнение на дейността;

**(7)** Да информира ВЪЗЛОЖИТЕЛЯ за възникнали проблеми при изпълнението на предмета на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ;

**(8)** Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни протоколи и предавателно - приемателни протоколи.

**(9)** Да спазва изискванията на действащите нормативни документи за осигуряване на здравословни и безопасни условия на труд и носи пълна отговорност при злополука с наети от него лица;

**(10)** Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му;

**(11)** Да съхранява и опазва съществуващите горски пътища до обекта, съобразно действащата нормативна уредба и по начин, който не възпрепятства тяхната нормална експлоатация. Всички щети, нанесени на тези пътища в резултат на дейността на ИЗПЪЛНИТЕЛЯ се отстраняват за негова сметка;

**(12)** Да не предоставя на трети лица извършването на дейностите, предмет на договора, с изключение на посочените от него подизпълнители;

**(13)** При обективна невъзможност за изпълнението на дейността, поради форсмажорни обстоятелства по смисъла на § 1, т. 23 от Допълнителната разпоредба на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в тридневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.

**(14)** Да постави информационни табели по образец в насажденията, в които се извършват възлаганите дейности, на основание чл. 13, ал. 4 от НУРВИДГТ;

|  |
| --- |
| **ИНФОРМАЦИОННА ТАБЕЛА**  **НА ОБЕКТ В ГОРСКИТЕ ТЕРИТОРИИ – ДЪРЖАВНА СОБСТВЕНОСТ, В КОЙТО СЕ ОСЪЩЕСТВЯВА ДЕЙНОСТ**  ДГС „Елин Пелин“ към ЮЗДП ДП \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Отдел\_\_\_\_\_\_\_\_\_, подотдел\_\_\_\_\_\_\_\_\_, Обект № \_\_\_\_\_\_\_\_  Извършва се \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ по договор №\_\_\_\_\_\_\_\_\_\_\_\_\_\_/\_\_\_\_\_\_г.  */ вид дейност /*  Изпълнител: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, удостоверение №\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_г.  Подизпълнител \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, удостоверение №\_\_\_\_\_\_\_\_\_\_\_\_\_\_\_\_/\_\_\_\_\_\_г.  Срок за извършване на дейността: \_\_\_\_\_\_\_\_\_\_\_\_\_\_\_\_\_г.  **ЗАБРАНЕН Е ДОСТЪПЪТ ДО ОБЕКТА БЕЗ ПИСМЕНО РАЗРЕШЕНИЕ, С ИЗКЛЮЧЕНИЕ НА ДВИЖЕНИЕТО ПО ГОРСКИТЕ ПЪТИЩА И ОБОЗНАЧЕНИТЕ ТУРИСТИЧЕСКИ ПЪТЕКИ**. |

(15) Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.

VII. ОТГОВОРНОСТИ И НЕУСТОЙКИ

Чл. 9 (1) Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на форсмажорни обстоятелства по смисъла на § 1, т. 23 от Допълнителната разпоредба на Наредбата, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.

(2) ВЪЗЛОЖИТЕЛЯТ дължи на ИЗПЪЛНИТЕЛЯ неустойка поради виновно неизпълнение на някое от задълженията си по договора, в следните случаи:

**(3)** Когато ВЪЗЛОЖИТЕЛЯТ не е изпълнил някое от задълженията си по чл. 6, ал. 1 и ал. 2 - неустойка в размер, равен на гаранцията за изпълнение на договора;

**(4)** Когато ВЪЗЛОЖИТЕЛЯТ не е изпълнил някое от задълженията си по чл. 6 ал.3 и ал. 4 - неустойка в размер, равен на гаранцията за изпълнение на договора, преизчислена за съответния подотдел, за който ВЪЗЛОЖИТЕЛЯТ не е изпълнил задължението си;

**(5)** При виновно неизпълнение на задължението си по чл. 6, ал. 8, ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5% от стойността по договора за съответната извършена дейност за всеки просрочен ден, но не повече от 5%;

**(6)** При неоснователно забавяне на плащанията по чл. 6, ал. 9 от договора ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на законната лихва върху дължимата сума за всеки просрочен ден.

**(7)** ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:

1. При неоснователно забавяне на завършването на обекта в определения срок – неустойка в размер на 0,5% от стойността по договора за съответната неизвършена дейност за всеки просрочен ден, но не повече от 10%;

2. При некачествено изпълнение на работата от страна на ИЗПЪЛНИТЕЛЯ, когато са допуснати съществени отклонения от определените технически и качествени показатели за съответната дейност, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договорената цена за тази дейност, като това не освобождава ИЗПЪЛНИТЕЛЯ от търсене на отговорност за реално претърпените от ВЪЗЛОЖИТЕЛЯ вреди в случай, че същите са по-високи от определената неустойка;

3. Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора;

4. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ;

5. При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само действително извършените дейности.

VIII. ГАРАНЦИЯ ЗА ИЗПЪЛНЕНИЕ НА ДОГОВОРА.

**Чл. 10. (1)** При подписване на настоящия договор ИЗПЪЛНИТЕЛЯТ представя гаранция за изпълнение в размер на 5% (пет процента) от стойността по чл. 4, ал. 1.

**(2)** Гаранцията за изпълнение на договора се внася преди сключване на договора в една от следните форми:

а) парична сума, внесена по сметката на ТП „ДГС Елин Пелин”:

б) банкова гаранция- оригинал, учредена в полза на ТП „ДГС Елин Пелин”- ЮЗДП, гр. Благоевград. В случаите, когато ИЗПЪЛНИТЕЛЯТ представя банкова гаранция, в същата следва да е посочено, че се освобождава след изрично писмено известие от ТП „ДГС Елин Пелин”, на чиято територия се намира обекта.

**(3)** При качествено, точно и съобразено с клаузите на настоящия договор изпълнение, гаранцията се възстановява в пълен размер. Съгласно чл. 33, ал. 1 от НУРВИДГТ, гаранцията за изпълнение на договора се освобождава при изпълнение на договорените задължения, в срок от 10 работни дни след окончателно приемане на извършената работа с приемателно-предавателен протокол за обекта.

**(4)** При неизпълнение на задълженията от страна на ИЗПЪЛНИТЕЛЯТ довели до прекратяване на договора, ВЪЗЛОЖИТЕЛЯТ задържа гаранцията за изпълнение.

**(5)** ВЪЗЛОЖИТЕЛЯТ задържа гаранцията за изпълнение на договора, ако в процеса на неговото изпълнение възникне спор между страните, който е отнесен за решаване от компетентен съд. С оглед решението на съда, възложителят ще освободи или ще задържи гаранцията за изпълнение.

**(6)** Гаранцията за изпълнение на договора не се възстановява в случай, че след извършване на плановата /есенна/ инвентаризация, бъде установено, че не е постигнато прихващане на засадените фиданки повече от 80% и същото е по вина на изпълнителя.

**(7)** Гаранцията за изпълнение се възстановява в случай, че след извършване на плановата (есенна) инвентаризация, бъде установено, че не е постигнато прихващане на засадените фиданки повече от 80% и същото е по независещи от изпълнителя причини - природни бедствия (градушка, наводнение, суша, пожари, паша и др.).

**(6)** Гаранцията се освобождава, без да се дължат лихви за периода, през който средствата законно са престояли по сметките на ТП „ДГС ЕЛИН ПЕЛИН“ към ЮЗДП ДП.

**IX. ПРЕКРАТЯВАНЕ НА ДОГОВОРА**

**Чл. 11.** Договорът се прекратява:

**(1)** с изтичане на срока на договора;

**(2)** с пълното (навременно, точно и цялостно) изпълнение на всички задължения по договора;

**(3)** по взаимно съгласие на страните, изразено писмено;

**(4)** с едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи, когато по време на действието на договора се установи, че:

1. ИЗПЪЛНИТЕЛЯТ или подизпълнителите му вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;

2. ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;

3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност, включително такива, допуснати от подизпълнителите;

4. Дейността се извършва от подизпълнители, които не отговарят на изискванията на чл. 18 от Наредбата;

5. В случаите по чл. 5, ал. 5, т. 1.

6. При неизпълнение на натуралните показатели по договора в продължение на два поредни месеца.

**X. ЗАКЛЮЧИТЕЛНИ РАЗПОРЕДБИ**

Чл. 12. (1) Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

1. за ВЪЗЛОЖИТЕЛЯ: гр. Елин Пелин, пл. „Независимост“ №12

2. за ИЗПЪЛНИТЕЛЯ: ...........................................................

(2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

Чл. 13. Всички действия по договора ще се извършват лично от ИЗПЪЛНИТЕЛЯ и ВЪЗЛОЖИТЕЛЯ или упълномощени от тях лица.

Чл. 14. Нищожността на някоя клауза от настоящия договор не води до нищожност на друга клауза или на договора като цяло.

Чл. 15. Всички допълнително възникнали въпроси след подписването на договора и свързани с неговото изпълнение ще се решават от двете страни в дух на добра воля с двустранни писмени споразумения.

Чл. 16. Страните по настоящия договор ще решават споровете, възникнали при и по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентния съд на територията на Република България по реда на Гражданския процесуален кодекс.

Чл. 17. Неразделна част от настоящия договор са условията за възлагане изпълнението на лесокултурни дейности по реда на НУРВИДГТ, технологични планове, спецификации и други специфични документи, относими към процедурата и договора.

Чл. 18. За неуредените в настоящия договор въпроси се прилагат разпоредбите на действащото законодателство на Република България.

Настоящият договор се изготви и подписа в два еднообразни екземпляра - по един за всяка от страните.

**ЗА ВЪЗЛОЖИТЕЛЯ: ....................... ЗА ИЗПЪЛНИТЕЛЯ:.......................**

**инж. Николай Гаджанов** .................................

**Директор на ТП „ДГС Елин Пелин”**

**РЪКОВОДИТЕЛ СО:........................**

**Иванка Петковска-Ганджулова**

Съгласували:

1. Финансов контрольор

2. Юрисконсулт

**ИНСТРУКТАЖ ЗА ОСИГУРЯВАНЕ НА ЗДРАВОСЛОВНИ И БЕЗОПАСНИ УСЛОВИЯ НА ТРУД И ИЗИСКВАНИЯ ПРИ ПРОВЕЖДАНЕ НА ГОРСКОСТОПАНСКИТЕ ДЕЙНОСТИ**

***(попълва се при сключен договор)***

Днес, …………………., във връзка със започване на горскостопански дейности в обект № … отдел …, съгласно договор № … г., се проведе инструктаж на лицензирания лесовъд на фирма …. и на работниците, които ще работят на обекта, относно осигуряване на безопасност и здраве при работа.

В обекта се допускат само лица, преминали инструктаж от работодателя за безопасни и здравословни условия на труд.

**Всеки работник е длъжен:**

1. да се грижи за здравето и безопасността си, както и за здравето и безопасността на другите лица, пряко засегнати от неговата дейност, в съответствие със своята квалификация, длъжностна отговорност и дадените му от работодателя инструкции;

2. да се явява на работа в състояние, което му позволява да изпълнява трудовите си задължения;

3. да спазва стриктно инструкциите за безопасност и другите законосъобразни разпореждания на работодателя и ДГС/ДЛС;

4. да извършва дейности и да работи само с машини, съоръжения и инструменти, за които има необходимата квалификация и/или правоспособност;

5. да проверява преди и по време на работа изправността на машините, съоръженията и инструментите и при неизправност да информира прекия си ръководител;

6. да използва предоставените му лични предпазни средства и работно облекло съгласно тяхното предназначение, в съответствие с оценката на риска за съответната работна позиция и дадените му инструкции за ползване;

7. да поддържа ред и чистота на работното място;

8. да оказва първа долекарска помощ на пострадали при трудова злополука или други увреждания;

9. да информира прекия си ръководител за всяка ситуация, която води до непосредствена опасност за работещите или други лица;

10. да отказва изпълнение на възложена работа, за която не е инструктиран или няма необходимата квалификация и/или правоспособност.

**Минимални изисквания за лични предпазни средства за различните дейности:**

***За всички дейности:***

* жилетка със сигнален цвят и светлоотразителни елементи;
* облекло, съобразено с климатичните условия;
* комплект за първа помощ (аптечка) да е наличен на обекта, в който се извършват горскостопанските дейности; медикаментите в комплекта са в срок на годност.

***Сеч, кастрене, разкройване***

* **оператор на моторен трион –** предпазни ботуши със защитена предница и бомбе, предпазни панталони с подплънки (или гамаши), плътно прилепнали дрехи, ръкавици (от устойчив на срез материал), каска с лицев щит, антифони.
* **тракторист** – предпазни ботуши/ обувки с бомбе, плътно прилепнали дрехи, ръкавици (при работа с лебедката/ теглича), предпазна каска, антифони (при ниво на шум над 85 db(A));
* **общ работник / извозвач с коне** - предпазни ботуши/ обувки с бомбе, ръкавици, каска;
* **залесител** - предпазни обувки / ботуши, ръкавици (при работа с бодливи растения или такива третирани с химикали), антифони (при механизирано садене).

*(За допълнителни дейности да се използват предписанията в Приложение 1 на Националния стандарт за отговорно управление на горите FSC-STD-BGR-01-2016).*

При неспазване на горепосочените изисквания ТП ДГС/ДЛС е в правото си да прекрати работата в обекта до изпълнение на условията.

Всички дейности се извършват в строго съответствие с предписанията в технологичния план и съответната документация.

**Опазване на водните течения**

- Машините за дърводобив не трябва да навлизат във водните течения, освен на определените и проектирани за целта места за пресичане;

- В случаите, когато се налага пресичане на водно течение, се изграждат защитни съоръжения (мостове, каменна облицовка на дъното и др.) или се поставят тръби;

- Не се извършва извоз на дървесина и преминаване на транспортни средства по протежение на водни течения или речни легла. В случаите, когато няма друга технологична възможност, това се позволява след одобрение на директора на ДГС, като в края на извозния път във водното течение се изгражда шахта за улавяне на почвените частици, която се почиства периодично;

- Остатъци от сечта (клони, връшки и др.) не се складират в и в непосредствена близост до постоянни и непостоянни водни течения. Остатъци от сечта, попаднали във водното течение или речното легло, се отстраняват своевременно.

**Опазване на почвата и превенция на ерозията**

- Дренажната система (канавки, отводнителни канали, др.) на горските пътища, включително тракторните и коларски пътища, се поддържа в добро функционално състояние;

- Не се допуска строителство на тракторни и коларски горски пътища, както и използване на трактори за извоз на дървесина в сечища и участъци с наклон над 35° и с надлъжен наклон на трасето по-голям от 25°. Допуска се извоз на дървесина с лебедки от трактори, стационирани в съседство на съответните насаждения;

- Не се допуска извоз и транспортиране на дървесина по горски автомобилни пътища от четвърта степен и тракторни и коларски горски пътища при преовлажняване на почвата (в следствие на обилни валежи от дъжд, снеготопене и др.);

- След приключване на сечта, тракторните и коларските пътища, за които има опасност от развитие на ерозионни процеси, се рехабилитират или върху тях се поставят купчини от клони.

**Ограничаване на повредите върху оставащите на корен дървета и възобновяването**

- Извозът на отсечената дървесина се извършва само на секции;

- Не са допустими повреди на повече от 2% по брой от оставащите на корен дървета и подраста при сечта и извоза в съответния обект. Повреди на оставащите на корен дървета и подраста над допустимите, както и повредите на качествени дървета се санкционират;

- При необходимост се прилагат мерки за индивидуална или групова защита на оставащите на корен дървета;

**Управление на отпадъците**

- Отпадъците, генерирани при горскостопанските дейности, се събират от горските работници в найлонови или книжни чували в определените места за отпадъци и след края на работния ден се транспортират и депозират в обществените места за събиране/депозиране на отпадъци;

- Забранява се изоставянето, нерегламентираното изхвърляне, изгарянето или друга форма на нерегламентирано третиране на отпадъците;

- Неупотребени синтетични химикали и опаковки от синтетични химикали се събират и депонират само от фирма, лицензирана за събиране, транспорт и депониране на опасни отпадъци;

**Транспортиране, съхраняване и използване на масла и горива**

- Оборудването за транспортиране, съхраняване и използване на химикалите трябва да бъде сигурно и да не позволява течове;

- Използват се само специализирани туби за транспорт и зареждане с масло и гориво на моторните триони;

- Горскостопанската техника се зарежда с гориво само на обществените бензиностанции или при използване на системи и процедури, осигуряващи защита от течове;

- Резервоарите за горива и масла са разположени по начин, по който течове поради повреди, дефекти или зареждане с гориво не влизат във водни течения;

В случай на инцидентен разлив на гориво-смазочни материали (ГСМ) се прилага следната процедура:

1. Намира се източника /причината/ за разлив и се предприемат действия за спиране на изтичането;

2. Локализира се замърсената територия и разливът се абсорбира с помощта на абсорбиращи материали (дървесни трици, пясък и др.);

3. Използваният абсорбиращ материал се събира заедно със замърсената почва в найлонови пликове;

4. Инцидентът се докладва на горския стражар / началник участъка и се получават инструкции за депониране;

При разлив на синтетични химикали се прилага същата процедура, съобразена със следните изисквания:

1. За препарати за растителна защита /ПРЗ/ на етикета има указания на производителя за мерки при инцидентен разлив на продукта;

2. Използваният абсорбиращ материал се събира заедно със замърсената почва в метален контейнер, който се затваря плътно и се съхранява до събирането му от фирма, лицензирана за събиране, транспорт и депониране на опасни отпадъци;

Провел инструктажа:

/ име и фамилия, длъжност, подпис/

Инструктирани:

|  |  |  |
| --- | --- | --- |
| **Име и фамилия** | **Подпис** | **Забележка** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Дата: ............................. г.